இக்கருத்து பல உள்நோக்கங்களோடு திட்டமிட்டு பரப்பப் படுகிறது. ஆனால் இது உண்மைக்கு புறம்பானது. இது உண்மையெனில், கடந்த சில ஆண்டுகளாக உலகமயத்தை எதிர்த்த பெரும் போராட்டங்களும், ஈராக் ஆக்கிரமிப்பை எதிர்த்து எழுந்த யுத்த எதிர்ப்பு இயக்கங்களும் எவ்வாறு வீறு கொண்டு எழுந்தன? உண்மையில், இந்த இயக்கங்களில் தொழிற்சங்கங்கள் குறிப்பாக, இடதுசாரி தொழிற்சங்கங்களின் பங்கு மிக முக்கியமானது. தொழிற்சங்கங்களும், பல்வேறு மக்கள் அமைப்புக்களும் இணைந்து செயல்பட்டதால்தான் உலகமய எதிர்ப்பு யுத்த எதிர்ப்பு வலுமிக்கதாக நடைபெற்றது.